NG Kathu » 2014 » March
Written by Ernalize Du Toit. Posted in Musiekbediening
Lofprysing en aanbidding Die musiekbedieningspan van die kerk bestaan uit twee groepe wat onderskeidelik verantwoordelik is vir die voorsang, lofprysing en aanbidding tydens die oggend- en aand se eredienste. Tydens spesiale geleenthede neem beide groepe deel aan die lofprysing en aanbidding van dieselfde erediens. Ons beskik ook oor ‘n tienermusiekgroep wat soms tydens die aanddiens die gemeente lei in ‘n paar liedere. Die musiekspan tydens die oggenddienste is: Adri Scholtz: Orrel, klavier en klavinova Gerrit Fyver: Sang Hannes Botes: Sang Lize Goussard: Sang Chris Olivier: Sang Louvaine Roos: Sang Die musiekspan tydens die aanddienste is: Izak Moolman (leier): Kitaar, sang Elmarie Viljoen: Klavier, klavinova Nico du Toit: Lead-kitaar Rozanne du Plessis: Bass-kitaar SP du Plessis: Tromme Therina van Schalkwyk: Klavier, klavinova Sharron van Eeden: Viool Annelie van Schalkwyk: Sang Erika Viljoen: Sang Jacques Smith: Sang Besoek ook die musiekbediening se Facebook-bladsy by: https://www.facebook.com/groups/musiekbedieningngkathu/
Botswana-uitreik (28 Junie-6 Julie 2014)
Written by Ernalize Du Toit. Posted in Botswana-uitreik
Ons jaarlikse reis na Delta Cross Ministries
’n Groep van ons gemeente gaan elke winter na Delta Cross Ministries in die dorpie Seronga. Soms gaan mense van ander gemeentes ook saam. Seronga is in die noorde van Botswana waar ons sendeling, Willie Booyse, en sy span werk.
Tydens die besoek doen ons meer fisiese werk as sielewerk. Met ander woorde ons ondersteun die sendeling en sy infrastruktuur sodat hy sy werk makliker kan doen. Ons gaan wel in die gemeenskap kuier vir ’n bietjie interaksie; dit doen ons in die vorm van sokker speel, ander balspeletjies, gebedsbesoeke, ens.
Waar die seekoei roep
Ons kampterrein is reg langs die delta geleë. Daar word elke oggend godsdiens gehou, en saans hou ons ’n lekker geestlike kuiergeleentheid rondom die kampvuur. Dit is regtig ’n wonderlike geestelike groeiproses. Ons ervaar gereeld dat ’n hele gesin so ’n trip meemaak.
Die beplanning vir 2014 se uitreik is as volg:
Saterdag 28 Junie: Vertrek om 5:00 vanaf Kathu, slaap oor in die NG Kerk op Ghanzi (ongeveer 800 km).
Sondag 29 Junie: Ry verder tot by Seronga (nog 800km).
Maandag 30Junie: Werk.
Dinsdag 1 Julie: Werk.
Woensdag 2 Julie: Werk.
Donderdag 3 Julie: Werk.
Vrydag 4 Julie: Makoro-rit op die Delta.
Saterdag 5 Julie: Vertrek om 5:00 vanaf Seronga tot op Ghanzi, slaap weer oor by NG Kerk.
Sondag 6 Julie: Ry terug tot in Kathu.
Vir meer inligting oor die uitreik, kontak Rudolph Joone 082 371 3901 of die kerkkantoor.
Written by Ernalize Du Toit. Posted in Dinamiet! (Gemeenteblad), Nuus